Predkladacia správa

Uznesenie vlády č.301/2000 zo dňa 10.mája 2000 iniciovalo vznik akciovej spoločnosti Slovenská agentúra pre zahraničné investície a obchod  (SARIO), ktorej úlohou bolo realizovať štátne príspevkové programy podpory exportu a investícií v zmysle následnej  úlohy B.1.  uznesenia vlády SR č. 356 zo dňa 24. mája 2000. 

Proces sfunkčnenia agentúry narážal v roku 2000 a v roku 2001 na rad problémov, ktoré sme zhrnuli v predloženom návrhu, ktorého obsahom je zmena počtu akcionárov z doterajších 7 akcionárov na 3 akcionárov a.s. SARIO, s majoritným akcionárskym podielom Ministerstva hospodárstva Slovenskej republiky.

Predmetom materiálu je zároveň návrh na zrušenie neaktuálnych úloh z uznesenia vlády Slovenskej republiky č. 301/2000. 

K návrhu sa konalo z iniciatívy podpredsedníčky vlády SR pre európsku integráciu dňa 20. augusta 2001 stretnutie na úrovni ministrov, ktoré nahrádza pripomienkové konanie k materiálu. Na uvedenom stretnutí ministerstvá dospeli k dohode o vytvorení funkčného modelu a. s. SARIO s účasťou 3 akcionárov – Ministerstva hospodárstva Slovenskej republiky, Úradu vlády Slovenskej republiky a Ministerstva financií Slovenskej republiky.